
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 525 

6 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων στον Αντιπεριφερειάρχη 

Θεσσαλίας Γεώργιο Καλτσογιάννη. 1 

Τροποποίηση της υπ’ αριθμ. 64/2011 απόφασης σχε¬ 
τικά με την σύσταση του Ν.Π.Δ.Δ. με την επωνυ¬ 
μία Κοινωνικής Πρόνοιας - Αλληλεγγύης - Πολι¬ 
τισμού και Παιδείας Δήμου Ερμιονίδας. 2 

Τροποποίηση της υπ’ αριθμ. 61/2011 απόφασης σχε¬ 
τικά με την σύσταση Σχολικής Επιτροπής Β/θμιας 

Εκπαίδευσης. 3 

Τροποποίηση της υπ’ αριθμ. απόφασης 60/2011 σχετι¬ 
κά με την σύσταση Σχολικής Επιτροπής Α'/θμιας 
Εκπαίδευσης. 4 


ΑΠΟΦΑΣΕΙ Σ 

Αριθμ. 1015 (1) 

Μεταβίβαση αρμοδιοτήτων στον Αντιπεριφερειάρχη 
Θεσσαλίας Γ εώργιο Καλτσογιάννη. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3,113,159,160,163,176 και 
186 του ν. 3852/2010 (ΦΕΚ 87/Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις της παρ. 11 του άρθρου 6 του 
ν. 4071/2012 (ΦΕΚ 85 Α') «Ρυθμίσεις για την τοπική ανά¬ 
πτυξη, την αυτοδιοίκηση και την αποκεντρωμένη διοί¬ 
κηση Ενσωμάτωση Οδηγίας 2009/50/ΕΚ». 

3. Τις διατάξεις του άρθρου 7 παρ. 2 περ. β του 
ν. 3469/2006 «Εθνικό Τυπογραφείο, Εφημερίς της Κυ- 
βερνήσεως και λοιπές διατάξεις». 

4. Τις διατάξεις του υπ’ αριθμ. 129/2010 Προεδρικού Δι¬ 
ατάγματος «Οργανισμός της Περιφέρειας Θεσσαλίας». 

5. Την υπ’ αριθμ. 183/18-1-2013 απόφαση μας, περί ορι¬ 
σμού Αντιπεριφερειαρχών στη Περιφέρεια Θεσσαλίας 
και ανάθεσης άσκησης τομέων αρμοδιοτήτων (ΦΕΚ 284/ 
Β713-2-2013). 


6. Τις υπ’ αριθμ. 4915/17-8-2011 (ΦΕΚ 1874/Β'/25-8-2011), 
17290/18-11-2011 (ΦΕΚ 2523/Β77-11 -2011) και 3497/24-2- 
2012 (ΦΕΚ 797/Β719-3-2012), 19650/13-9-2011 (ΦΕΚ 2217/ 
Β74-10-2011), 7630/7-10-2011 (ΦΕΚ 2507/Β74-11-2011), 
αποφάσεις μας, περί μεταβίβασης αρμοδιοτήτων στον 
Αντιπεριφερειάρχη Θεσσαλίας Αργύριο Κοπάνα και 
παροχή εξουσιοδότησης υπογραφής «Με εντολή Πε¬ 
ριφερειάρχη» στους Προϊσταμένους Διευθύνσεων και 
Τμημάτων των Διευθύνσεων Διοικητικού-Οικονομικού, 
Αγροτικής Οικονομίας και Κτηνιατρικής, Μεταφορών 
και Επικοινωνιών και Δημόσιας Υγείας και Κοινωνικής 
Μέριμνας των Περιφερειακών Ενοτήτων Μαγνησίας και 
Σποράδων, αντίστοιχα. 

7. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, 
καλύτερη εξυπηρέτηση των πολιτών και διασφάλιση 
της αποδοτικής και εύρυθμης λειτουργίας των Διευ¬ 
θύνσεων των Περιφερειακών Ενοτήτων Μαγνησίας και 
Σποράδων. 

8. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού του 
Κράτους ή της Περιφέρειας Θεσσαλίας, αποφασίζουμε: 

Οι κατωτέρω αρμοδιότητες των Διευθύνσεων των 
Περιφερειακών Ενοτήτων Μαγνησίας και Σποράδων θα 
ασκούνται αποκλειστικά από τον Αντιπεριφερειάρχη 
Θεσσαλίας Γ εώργιο Καλτσογιάννη: 

Α. Διεύθυνσης Διοικητικού-Οικονομικού 

1. Αποδοχή παραίτησης και αυτοδίκαιη λύση υπαλλη¬ 
λικής σχέσης υπαλλήλων υπηρεσιών των Περιφερειακών 
Ενοτήτων Μαγνησίας και Σποράδων. 

2. Αποδοχή σπουδαστών Α.Ε.Ι. και Τ.Ε.Ι. και αποφοίτων 
Ι.Ε.Κ. για πρακτική άσκηση σε υπηρεσίες των Περιφε¬ 
ρειακών Ενοτήτων Μαγνησίας και Σποράδων. 

3. Έγκριση συμμετοχής σε επιμορφωτικά προγράμ¬ 
ματα του Προϊσταμένου Διεύθυνσης Διοικητικού-Οικο- 
νομικού των Περιφερειακών Ενοτήτων Μαγνησίας και 
Σποράδων. 

4. Χορήγηση κάθε είδους αδειών στους Προϊστα¬ 
μένους των υπηρεσιών των Περιφερειακών Ενοτήτων 
Μαγνησίας και Σποράδων, εκτός των χορηγουμένων 
ύστερα από κρίση του Υπηρεσιακού Συμβουλίου. 

5. Χορήγηση αδειών άνευ αποδοχών στους υπαλ¬ 
λήλους των Περιφερειακών Ενοτήτων Μαγνησίας και 
Σποράδων, εκτός των χορηγουμένων ύστερα από κρίση 
του Υπηρεσιακού Συμβουλίου. 

6. Εισηγήσεις επί θεμάτων αρμοδιότητας Περιφερει¬ 
ακού Συμβουλίου και Οικονομικής Επιτροπής. 

7. Διακηρύξεις και περιλήψεις διακηρύξεων προμηθει¬ 
ών, εργασιών και παροχής υπηρεσιών. 

8/Εγκριση και κατάργηση τηλεφωνικών συνδέσεων. 

Β. Διεύθυνσης Αγροτικής Οικονομίας και Κτηνιατρικής 

1. Η κήρυξη ως ακριδόπληκτων και αρουραιόπληκτων 
περιοχών της Π.Ε., μετά από εισήγηση της Διεύθυνσης 
Αγροτικής Οικονομίας και Κτηνιατριακής της Π.Ε. 

2. Η απόφαση πρόσληψης εποχιακού προσωπικού και 
εργατών για συλλογικές καταπολεμήσεις (δακοκτονία 
κλπ) ή απόφαση ανάθεσης σε αναδόχους. 

3. Η συγκρότηση επιτροπής ελέγχου καταλληλότητας 
καταστημάτων εμπορίας φυτοπροστατευτικών προϊό¬ 
ντων. 

4. Η έκδοση, ανανέωση, ανάκληση άδειας εμπορίας 
φυτοπροστατευτικών προϊόντων. 

5. Η συγκρότηση πρωτοβάθμιας και δευτεροβάθμιας 
επιτροπής επιβολής κυρώσεων για τη διακίνηση νωπών 
και μεταποιημένων προϊόντων. 

6. Η συγκρότηση επιτροπής για τη διαδικασία εγγρα¬ 
φής προϊόντων στο Μητρώο Εμπόρων νωπών οπωρο- 
κηπευτικών. 

7. Η άδεια λειτουργίας συσκευαστηρίων. 

8. Η συγκρότηση επιτροπής παρακολούθησης της 
διαδικασίας έγκρισης των επιχειρήσεων τυποποίησης- 
συσκευασίας και προσδιορισμού της καταγωγής ελαι- 
ολάδου. 

9. Η ανανέωση άδειας παρασκευής συμπυκνωμένου 
γλεύκους σταφυλής. 

10. Η συγκρότηση πρωτοβάθμιας και δευτεροβάθμιας 
επιτροπής αναγνώρισης δικαιώματος χρήσης ενδείξεων 
ως όνομα στις ετικέτες των οίνων. 

11. Η σύσταση επιτροπής παλαίωσης περί των γενικών 
κανόνων χρήσης των ενδείξεων «ΒΕ3ΕΒ\/Ε» (επιλεγμέ¬ 
νος) και «ΘΒΑΝϋ ΒΕ3ΕΒΝ/Ε» (ειδικά επιλεγμένος) καθώς 
και περί των κανόνων χρήσης της ένδειξης «ΚΑΒΑ». 

12. Η συγκρότηση επιτροπής οργανοληπτικών εξετά¬ 
σεων οίνων ΠΟΠ. 

13. Η συγκρότηση επιτροπής μελών για την αξιολόγη¬ 
ση και ελέγχου αδειών εγκαταστάσεων για την ειδική 
επεξεργασία - σήμανση ξύλινων μέσων συσκευασίας 
σύμφωνα με το διεθνές πρότυπο 3ΒΑΜ5 του ΕΑΟ. 

14. Η έκδοση αποφάσεων ένταξης ή απόρριψης δικαι¬ 
ούχων του προγράμματος πρόωρης συνταξιοδότησης 
(ΚΑΝ 2079/92). 

15. Η έκδοση βεβαιώσεων για την πραγματοποίηση 
των ελέγχων που προβλέπονται από τις εθνικές και 
κοινοτικές διατάξεις για την πληρωμή δικαιούχων όλων 
των εθνικών και κοινοτικών προγραμμάτων. 

16. Η έκδοση αποφάσεων που προβλέπονται από ΚΥΑ-ΥΑ 
και αφορούν τα γεωργοπεριβαλλοντικά Προγράμματα. 

17. Η έκδοση βεβαιώσεων χαρακτηρισμού γης, έκδο¬ 
ση άδειας για το επιτρεπτό της εγκατάστασης Φ/Β 
σταθμών σε γεωργική γη και η έγκριση ή μη άλλων 
δραστηριοτήτων σε γεωργική γη, όπως προβλέπεται 
από κείμενες διατάξεις. 

18. Η έκδοση απόφασης περί των όρων μεταφοράς 
πραγμάτων, ζώων και προσώπων με τα γεωργικά μη¬ 
χανήματα και λήψη μέτρων για την εφαρμογή αυτής 
(ν.δ. 760/78 ΦΕΚ 37Α'/14-3-78). 

19. Η έγκριση εισήγησης για την έκδοση απόφασης 
περί καθορισμού της περιόδου συγκομιδής σιτηρών 


κατά τη διάρκεια της οποίας επιτρέπονται οι μεταφο¬ 
ρές με ΦΙΧ αυτοκίνητα. 

20. Η έγκριση προγραμμάτων αγροτικού εξηλεκτρι¬ 
σμού και αποφάσεων ΤΕΑΕ. 

21. Η συγκρότηση επιτροπής αγροτικού εξηλεκτρισμού 
(ΤΕΑΕ). 

22. Η συγκρότηση επιτροπής ελέγχου γεωργικών μη¬ 
χανημάτων και αχρήστευσης κρατικών πινακίδων. 

23. Η συγκρότηση επιτροπής και έκδοση αποφάσεων 
ένταξης ή μη στο μέτρο μείωσης της αμοιβής μηχανικού 
στις αγροτικές κατασκευές και στην πρώτη κατοικία 
(Ν. 2520/97). 

24. Η απόφαση ένταξης δικαιούχου στο πρόγραμμα 
αναδιάρθρωση και μετατροπή αμπελώνων. 

25. Η απόφαση ένταξης δικαιούχου στο πρόγραμμα 
«Οριστική εγκατάλειψη-εκρίζωση αμπελώνων». 

26. Η συγκρότηση επιτροπών που προβλέπονται για 
τις ομάδες παραγωγών. 

27. Η μίσθωση με δημοπρασία των ιχθυοτρόφων εν 
γένει υδάτων. 

28. Η ίδρυση των ιχθυοσκάλων καθώς και ο καθορι¬ 
σμός της έδρας αυτών. 

29. Ο καθορισμός της χωρικής περιφέρειας κάθε ιχθυ¬ 
όσκαλας. 

30. Ο καθορισμός της προστατευτικής ζώνης πέριξ 
του τοποθετημένου αλιευτικού εργαλείου σε θαλάσσι¬ 
ους παραλιακούς χώρους. 

31. Η απόφαση δοκιμαστικής τοποθέτησης νταλιανίων 
και η εν συνεχεία εκμίσθωση της έκτασης. 

32. Η κατασκευή και λειτουργία αλιευτικών καταφυγί¬ 
ων, υποδομών και εξοπλισμών σε λιμένες αλιευτικούς ή 
λιμένες που εξυπηρετούν αλιευτικά σκάφη. 

33. Η απόφαση επιβολής ποινών και αποβολής ελεύθε¬ 
ρων αλιέων από μίσθιο, συνεπεία αλιευτικής παράβασης. 

34. Οι αποφάσεις έγκρισης για την τροποποίηση ή 
συμπλήρωση του είδους των εργαλείων με τα οποία 
και μόνο επιτρέπεται η αλιεία στις λίμνες. 

35. Η σύσταση τριμελών συμβουλίων εκδίκασης αλι¬ 
ευτικών προσφυγών. 

36. Η διαδικασία για τον χαρακτηρισμό και οριοθέτηση 
Περιοχών Οργανωμένης Ανάπτυξης Υδατοκαλλιεργειών 
(ΠΟΑΥ)- Εγκαταστάσεις μονάδων. 

37. Η αλιευτική διαχείριση λιμνών και ποταμών - λήψη 
διοικητικών μέτρων για την προστασία των υδάτων, 
οικοσυστημάτων και υδρόβιων οργανισμών. 

38. Ο καθορισμός της διάρκειας έναρξης και λήξης της 
απαγορευτικής περιόδου της αλιείας στους ποταμούς 
και λίμνες χωρικής αρμοδιότητας. 

39. Η πρόσληψη επιστατοφυλάκων και ο καθορι¬ 
σμός της μηνιαίας αντιμισθίας ή ημερομισθίου αυ¬ 
τών, σύμφωνα με τις εκάστοτε ισχύουσες διατάξεις 
αμοιβής του με σχέση εργασίας ιδιωτικού δικαίου 
προσωπικού. 

40. Η υποβολή αιτήματος προς παροχή σύμφωνης 
γνώμης του Γενικού Επιτελείου Στρατού για τον καθο¬ 
ρισμό των όρων των συμβάσεων εκμίσθωσης των εφα- 
πτόμενων των συνόρων λιμνών ή ιχθυοτρόφων υδάτων. 

41. Οι αποφάσεις έγκρισης για διεξαγωγή αγώνων 
αθλητικής αλιείας. 

42. Η συγκρότηση συλλογικών οργάνων και Επιτροπών 
της υπηρεσίας, όπως αυτές προβλέπονται από σχετικές 
υπουργικές αποφάσεις. 

43. Η έκδοση αποφάσεων των παρανόμως ή αχρεω- 
στήτως καταβληθέντων χρηματικών ποσών καθώς και 
επιβολής χρηματικών ποινών και προστίμων. 

44. Αποφάσεις αναπομπής και κύρωσης διανομών (άρ¬ 
θρο 4 παρ. 5 ν.δ. 1189/1972όπως τροποποιήθηκε με το 
άρθρο 7 παρ. 1 ν. 3147/2003) βλ. και άρ. 191 Αγροτικού 
Κώδικα, το οποίο αφορά το ίδιο θέμα αλλά προφανώς 
δεν ισχύει λόγω της ανωτέρω νεότερης διάταξης). 

45. απόφαση μεταβολής κυρωμένων στοιχείων ορι¬ 
στικής διανομής (άρθρο 9 ν.δ. 1189/1972) και απόφαση 
καταχώρισης της μεταβολής στα κυρωμένα στοιχεία 
(άρθρο 7 παρ. 2 ν. 3147/2003). 

46. απόφαση για ανάθεση κάθε είδους εργασιών και 
μελετών αναδασμού ή επιμέρους φάσεις αυτών σε ιδι¬ 
ώτες, καθώς και για την συγκρότηση από ιδιώτες επι¬ 
τροπών εκτιμήσεως και κτηματολογίου (άρθρο 33 παρ. 1 
ν. 2040/1992 όπως τροποποιήθηκε με το άρθρο 30 παρ. 2 
ν. 2945/2001 και 15 παρ. 7 ν. 3147/2003). 

47. Αποφάσεις κήρυξης και διενέργειας αναδασμών 
(άρθρο 4 και 6 ν. 674/1977). 

48. Αποφάσεις συγκρότησης ή ανασυγκρότησης των 
ακόλουθων συλλογικών οργάνων: 

α) Επιτροπών αναδασμών (άρθρο 7 ν. 674/1977 όπως 
τροποποιήθηκε με το άρθρο 3 παρ. 4 ν. 3399/2005), 

β) Επιτροπών εμπειρογνωμόνων αναδασμών (Αρ¬ 
θρο 8 ν. 674/1977 όπως τροπ. Με το άρθρο 3 παρ. 5 
ν. 3399/2005), 

γ) Επιτροπής διόρθωσης κτηματολογικών στοιχείων 
αναδασμών (άρθρο 22 ν. 674/1977 όπως τροπ. με το αρθ. 
3 παρ. 6 ν. 3399/2005), 

δ) Επιτροπή Απαλλοτριώσεων Βόλου [αρθ. 71 παρ. 2 
Αγροτικού Κώδικα ΒΔ 29-10/6-12-1949, άρθρο 2 παρ. 5 
της υπ’ αριθμ. 393155/1992 κοινής υπουργικής απόφασης 
Προεδρίας και Γεωργίας (ΦΕΚ Β' 579) και υπ’ αριθμ. 
388972/29-9-1986 κοινής υπουργικής απόφασης Προε¬ 
δρίας, Γεωργίας και Οικονομικών], 

ε) Οριστικών διανομών [άρθρο 4 ν.δ. 1189/1972 και άρ¬ 
θρο 2 παρ. 5 της υπ’ αριθμ. 393155/1992 κοινής υπουρ¬ 
γικής απόφασης Προεδρίας και Γ εωργίας (ΦΕΚ Β' 579) 
και υπ’ αριθμ. 388972/29-9-1986 κοινής υπουργικής από¬ 
φασης Προεδρίας, Γ εωργίας και Οικονομικών], 

49. Αποφάσεις ετήσιας εκμίσθωσης δημοσίων εποικι- 
οτικών εκτάσεων σε ακτήμονες καλλιεργητές και κτη- 
νοτρόφους (Π.Υ.Σ 95/1975 που κυρώθηκε με το άρθρο 
2 του ν. 138/1975). 

50. Αναθεώρηση οριστικών διανομών (άρθρα 2 
ν. 3958/1959 και 16 παρ. 1 α.ν. 431/1968). 

51. απόφαση μεταβολών κτηματολογικών στοιχείων 
και ακύρωσης ή διόρθωσης τίτλων αναδασμών (άρθρο 
22. 674/77). 

52. Άρση απαγόρευσης δικαιοπραξιών εν ζωή μεταβι- 
βάσεως εμπραγμάτου δικαιώματος σε αγροτικά ακίνητα 
άνω των 250 στρ. (άρθρο 2 παρ.1 ν. 3250/1924 όπως 
τροποποιήθηκε με το ν. 2148/1952 και 2258/1952). 

53. απόφαση για παραχώρηση αυθαιρέτως κατεχο- 
μένων γαιών του Δημοσίου που ευρίσκονται σε υπό 
αναδασμό περιοχή (άρθρο 26 ν. 674/1977). 

54. απόφαση διάλυσης συνεταιρισμών αποκατάστα¬ 
σης ακτημόνων καλλιεργητών ή μικρών κτηνοτροφών 
(άρθρο 26 ν. 1644/1986 και 19 Κ.Α.Κ. ΦΕΚ 369Α71941). 

55. Η ανταλλαγή εκτάσεων (24 ν. 1644/1986). 

56. Αναπομπή των αποφάσεων της Επιτροπής Απαλ¬ 
λοτριώσεων (άρθρο 80 Αγρ. Κώδικα). 


57. Η αντικατάσταση κληροτεμαχίων (25 ν. 1644/1986). 

58. Η αναγκαστική εισδοχή ποιμνίων για βόσκηση (άρ¬ 
θρο 2 ν.δ. 3889/58 και 13 α.ν. 431/1968). 

59. Η απόφαση για σύνταξη πρωτοκόλλου διοικη¬ 
τικής αποβολής αυθαιρέτων κατόχων κοινοχρήστων 
και διαθεσίμων εποικιοτικών εκτάσεων, (άρθρο 5 
ν. 666/77). 

60. Αποφάσεις λήψης και άρσης υγειονομικών μέτρων 
καθώς και απομόνωσης της Π.Ε. λόγω εμφάνισης, υπο¬ 
ψίας και επιβεβαίωσης μεταδοτικών νοσημάτων και 
προβλεπόμενων ενεργειών από την κείμενη Νομοθε¬ 
σία στα πλαίσια της προστασίας της υγείας των ζώων 
και συγκεκριμένα από Φυματίωση, Βρουκέλλωση και 
Λεύκωση Βοοειδών, Μελιταίου Πυρετού αιγοπροβάτων, 
Σαλμονέλλωση ορνίθων (Ωοπαραγωγής - Κρεοπαρα- 
γωγής - Αναπαραγωγής), Σαλμονέλλωση Ινδορνίθων 
(Κρεοπαραγωγής - Αναπαραγωγής), Γρίπη των Πτηνών, 
Καταρροϊκό πυρετό των προβάτων, Αφδώδη πυρετό, 
Κλασσική πανώλη και φυσαλιδώδη νόσο των χοίρων, 
Πυρετό του Δυτικού Νείλου στα Ιπποειδή και στα άγρια 
πτηνά και των ασθενειών των μελισσών. 

61. Επιβολή ποινών σε παραβάτες διατάξεων που ανα- 
φέρονται σε καταστήματα πώλησης Κτηνιατρικών φαρ¬ 
μάκων, Κτηνιατρικών φαρμάκων, Κτηνιατρικών Κλινικών 
και ενδιαιτήματα ζώων π.δ. 604/77 και ν. 253/98. 

62. Επιβολή διοικητικών κυρώσεων στους παραβάτες 
της ισχύουσας νομοθεσίας στον τομέα της κτηνοτρο¬ 
φίας στην Π.Ε. 

63. Έκδοση αποφάσεων χορήγησης αποζημιώσεων 
και ενισχύσεων που δικαιούνται οι κτηνοτρόφοι της 
Περιφερειακής Ενότητας λόγω επιβολής κτηνιατρικών 
μέτρων εξυγίανσης του ζωικού κεφαλαίου. 

64. Χορήγηση άδειας λειτουργίας σε εκμεταλλεύσεις 
ορνίθων πολλαπλασιασμού, επιλογής και εκκολαπτηρί- 
ου, σύμφωνα με το π.δ. 244/98. 

65. Έκδοση απόφασης συγκρότησης επιτροπής αξιο¬ 
λόγησης των συμβάσεων για υλοποίηση του προγράμ¬ 
ματος αντιμετώπισης των αδέσποτων ζώων. 

66. Η υπογραφή εντολών μετακίνησης του Προϊστα¬ 
μένου της Διεύθυνσης. 

67. Η υπογραφή εντολών μετακίνησης εκτός Πε¬ 
ριφερειακών Ενοτήτων των υπαλλήλων της Υπη¬ 
ρεσίας. 

68. Οι αποφάσεις υπερωριακής εργασίας των υπαλ¬ 
λήλων της Υπηρεσίας. 

Γ. Διεύθυνσης Μεταφορών και Επικοινωνιών 

1. Έκδοση αποφάσεων που αφορούν ρυθμίσεις για τα 
Ε.Δ.Χ αυτοκίνητα του ν. 3109/2003 (ΦΕΚ 38 Α'), όπως 
αυτός τροποποιήθηκε μεταγενέστερα, όπου αυτό απαι¬ 
τείται. 

2. Έκδοση απόφασης για την αλλαγή έδρας επιβατη¬ 
γών οχημάτων δημόσιας χρήσης, κατά το άρθρο 3 παρ. 
2 του ν. 3109/2003 (ΦΕΚ 38 Α') και προσωρινή μεταφορά 
έδρας Ε.Δ.Χ. αυτοκινήτων. 

3. Καθορισμός του αριθμού των νέων επιβατηγών 
δημοσίας χρήσης αυτοκινήτων με ή με χωρίς μετρητή, 
που είναι αναγκαίος για την αντιμετώπιση των σχετικών 
μεταφορικών αναγκών κάθε περιοχής, σύμφωνα με το 
ν. 3109/03 (ΦΕΚ 38 Α'). 

4. Έγκριση χορήγησης νέων αδειών κυκλοφορίας Ε.Δ.Χ. 
αυτοκινήτων. 

δ.Έκδοση αποφάσεων για παραχώρηση θέσης σε κυ¬ 
κλοφορία Ε.Δ.Χ. αυτοκινήτου και αποφάσεων έλλειψης 
προϋποθέσεων παραχώρησης θέσης σε κυκλοφορία 
Ε.Δ.Χ. αυτοκινήτου. 

6. Έγκριση θέσης σε κυκλοφορία αυτοκινήτων επιβα¬ 
τηγών δημόσιας χρήσης από δήμους ή επιχειρήσεις των 
Οργανισμών Τοπικής Αυτοδιοίκησης προς αντιμετώπιση 
λειτουργικών αναγκών τους, καθώς και καθορισμό της 
χρονολογίας μέχρι της οποίας επιτρέπεται η κυκλοφο¬ 
ρία των αυτοκινήτων αυτών, περιλαμβανομένης και της 
δυνατότητας παράτασής της. 

7. Συγκρότηση επιτροπής ελέγχου δικαιολογητικών 
για χορήγηση νέων αδειών κυκλοφορίας Ε.Δ.Χ. αυτοκι¬ 
νήτων και έκδοση απόφασης επικύρωσης των πρακτικών 
της αυτής. 

8. Έκδοση απόφασης για σύσταση πειθαρχικών συμ¬ 
βουλίων για εκδίκαση παραβάσεων του κανονισμού λει¬ 
τουργίας των Ε.Δ.Χ. αυτοκινήτων καθώς και της επιβολή 
των σχετικών κυρώσεων. 

9. Έκδοση απόφασης για συγκρότηση Μικτού Συνερ¬ 
γείου Ελέγχου Εφαρμογής του Κανονισμού Λειτουργίας 
ΕΔΧ αυτοκινήτων, σύμφωνα με το π.δ. 244/87. 

10. Χορήγηση αδείας σύστασης ανωνύμων εταιρειών 
και συνεταιρισμών από ιδιοκτήτες επιβατηγών δημοσίας 
χρήσης. 

11. Καθορισμό, μετά από πρόταση της οικείας Δ.Ο.Υ. 
του χρηματικού ποσού που καταβάλλεται από ιδιοκτή¬ 
τη Ε.Δ.Χ. οχήματος, προκειμένου να του επιτραπεί να 
συνεργαστεί με ιδιοκτήτη όμοιου οχήματος που ανήκει 
σε άλλη διοικητική έδρα, για την εξυπηρέτηση συγκε¬ 
κριμένης τουριστικής περιοχής. 

12. Καθορισμό περιμετρικής ζώνης για την κυκλοφορία 
Ε.Δ.Χ. αυτοκινήτων. 

13.0 καθορισμός και άλλων χώρων της ίδιας έδρας, 
εκτός των προβλεπομένων, στους οποίους οι διαπρατ- 
τόμενες σοβαρές παραβάσεις Ε.Δ.Χ. αυτοκινήτων επι¬ 
σύρουν πειθαρχικές, καθώς και διοικητικές κυρώσεις. 

14. Συγκρότηση περιφερειακής επιτροπής για τη ρύθ¬ 
μιση θεμάτων Ε.Δ.Χ. αυτοκινήτων, εκτός του καθορισμού 
του εξωτερικού χρωματισμού που είναι αρμοδιότητα 
του Δήμου. 

15. Συγκρότηση Νομαρχιακής Επιτροπής Θεμάτων 
Ε.Δ.Χ. αυτοκινήτων (αρθρ. 3 ν. 1437/84). 

16. Αποφάσεις προσωρινής και οριστικής αφαίρεσης 
αδειών κυκλοφορίας Ε.Δ.Χ. καθώς και ειδικής άδειας 
οδήγησης Ε.Δ.Χ (ν. 3109/03). 

17. Συγκρότηση καταστατικού σύστασης σωματείων 
ΡΑΔΙΟΤΑΞΙ Μαγνησίας. 

18. Έκδοση αποφάσεων που αφορούν την οργάνωση 
και λειτουργία των δημοσίων επιβατικών μεταφορών 
με λεωφορεία, τον τεχνικό έλεγχο οχημάτων και την 
ασφάλεια χερσαίων μεταφορών του ν. 2963/01, όπου 
αυτό απαιτείται. 

19. Έκδοση απόφασης για τον καθορισμό των υπερα¬ 
στικών γραμμών λεωρορείων, καθώς και της αφετηρίας, 
της διαδρομής, των στάσεων και του τέρματος κάθε 
λεωφορειακής γραμμής Κ.Τ.Ε.Λ. του ν. 2963/01. 

20. Έκδοση απόφασης για τον καθορισμό των ελά¬ 
χιστων υποχρεωτικών δρομολογίων υπεραστικών 
γραμμών ΚΤΕΛ, κοινών, ταχέων και υπερταχέων και η 
κατανομή αυτών ανά 24ωρο, όπως και των ελάχιστων 
δρομολογίων στις άγονες λεωφορειακές γραμμές νή¬ 
σων, σύμφωνα με το ν. 2963/01. 


21. Καθορισμό των κομίστρων υπεραστικών φορέων 
παροχής συγκοινωνιακού έργου, με βάση τις ρυθμίσεις 
της παραγράφου 1 του άρθρου 10 του ν. 2963/2001 (ΦΕΚ 
268 Α'). 

22. Έκδοση αποφάσεων σχετικών με τις προϋποθέ¬ 
σεις και τη διαδικασία ανάθεσης της εκμετάλλευσης 
εις το οικείο ΚΤΕΛ αγόνων γραμμών, ένταξης στα ΚΤΕΛ 
αυτοκινήτων οχημάτων ως και περί υπεραστικών λεω- 
φορειακών γραμμών κλειστών γεωγραφικών περιοχών 
(νήσων) σύμφωνα με το ν. 2963/01 και το π.δ. 967/79. 

23. Ανάκληση άδειας κυκλοφορίας υπεραστικού λε¬ 
ωφορείου από τον κύκλο εργασίας, εντός του ιδίου 
ημερολογιακού έτους κατ’ άρθρο 31 του ν. 2963/2001. 

24. Σύσταση του Συμβουλίου Εφέσεων επιβολής κυ¬ 
ρώσεων σε φορείς παροχής συγκοινωνιακού έργου και 
σε ιδιοκτήτες λεωφορείων. 

25. Λήψη μέτρων για την αντιμετώπιση έκτακτων συ¬ 
γκοινωνιακών αναγκών. 

26. Έκδοση απόφασης για τη μεταφορά προσώπων 
σε συνέδρια, σεμινάρια, πολιτιστικές, αθλητικές και κοι¬ 
νωνικές εκδηλώσεις κλπ. από τα οικεία ΚΤΕΛ ή ΡΟΔΑ 
εντός της περιφέρειας σε όμορους νομούς και για τα 
δρομολόγια χωρίς διανυκτέρευση των επιβατών, εφό¬ 
σον διαπιστωθεί ανεπάρκεια τουριστικών λεωφορείων 
από την προβλεπόμενη επιτροπή και ο καθορισμός της 
συγκρότησης και του τρόπου λειτουργίας της ίδιας της 
επιτροπής. 

27. Καθιέρωση νέας υπεραστικής διαπεριφερειακής 
γραμμής, καθώς και καθορισμό των όρων συνεκμετάλ¬ 
λευσης αυτής στην περίπτωση που το Κ.Τ.Ε.Λ. στην 
περιοχή ευθύνης του οποίου βρίσκεται το τέρμα της 
γραμμής, δεχθεί τη συνεκμετάλλευση. 

28. Ανάθεση της εκμετάλλευσης νέας υπεραστικής 
διαπεριφερειακής γραμμής στο Κ.Τ.Ε.Λ. που υποβάλ¬ 
λει σχετική αίτηση. Στην περίπτωση που το τέρμα 
της διαπεριφερειακής γραμμής βρίσκεται στο νομό 
άλλης περιφέρειας, η ανάθεση της εκμετάλλευσης 
αυτής γίνεται με κοινή απόφαση των περιφερειαρ¬ 
χών. 

29. Ανάθεση στον οικείο δήμο της εκμετάλλευσης 
νέας αστικής και ενδοπεριφερειακής υπεραστικής 
γραμμής στην περίπτωση που η μέση πληρότητα των 
πρώτων 6 μηνών λειτουργίας και εκμετάλλευσης της 
γραμμής από το Κ.Τ.Ε.Λ., στο οποίο έχει χορηγηθεί η 
άδεια, αποδεικνύεται ότι είναι κατώτερη του 20% και το 
Κ.Τ.Ε.Λ. αρνηθεί την εκμετάλλευση της γραμμής εφόσον 
όμως δεν έχει αρνηθεί την πρόταση για κάλυψη των 
απωλειών εσόδων στο ποσοστό του 20%. 

30. Συγκρότηση Πειθαρχικών Συμβουλίων ΚΤΕΛ 
(π.δ. 246/06 7 π.δ. 170/03). 

31. Διάθεση νέων αδειών κυκλοφορίας φορτηγών δη¬ 
μοσίας χρήσης αυτοκινήτων σε άλλους δικαιούχους, σε 
περιπτώσεις παρέλευσης άπρακτης της προθεσμίας 
άσκησης του παραχωρούμενου δικαιώματος από τους 
αρχικούς δικαιούχους. 

32. Κατ’ εξαίρεση χορήγηση οριστικών αδειών κυ¬ 
κλοφορίας φορτηγών ιδιωτικής χρήσης αυτοκινήτων 
σε ημεδαπά ή αλλοδαπά φυσικά ή νομικά πρόσωπα, 
τα οποία πραγματοποιούν στην Ελλάδα σημαντικές 
επενδύσεις ή σε επιχειρήσεις, οι οποίες υπάγονται σε 
αναπτυξιακούς νόμους. 

33. Έκδοση απόφασης για προσωρινή και σε εξαι¬ 
ρετικές περιπτώσεις οριστική εξακολούθηση της λει¬ 
τουργίας μεταφορικής επιχείρησης, σε περιπτώσεις 
θανάτου ή φυσικής ανικανότητας ή νομικής αδυναμίας 
του μεταφορέα επιβατών ή εμπορευμάτων. 

34. Καθορισμό των δρομολογίων των επιβατικών πλοί¬ 
ων τοπικών γραμμών και έγκριση των αποφάσεων των 
Λιμενικών Αρχών για τον καθορισμό των ναύλων, καθώς 
και οποιαδήποτε άλλη αρμοδιότητα μεταβιβάστηκε ή θα 
μεταβιβασθεί και αφορά ναυτιλιακά θέματα. 

35. Χορήγηση άδειας στα πλωτά μέσα, που κινούνται 
σε φυσικές και τεχνίτες λίμνες, καθώς και σε πλωτούς 
ποταμούς για την άσκηση τουριστικών και συγκοινω¬ 
νιακών πλόων. 

36. Συγκρότηση εξεταστικών επιτροπών για τη χο¬ 
ρήγηση πιστοποιητικών επαγγελματικής ικανότητας 
οδικού μεταφορέα επιβατών ή εμπορευμάτων στους 
αποφοίτους των σχολών Επαγγελματικής Κατάρτισης 
Μεταφορέων. 

37. Συγκρότηση επιτροπής για Έλεγχο και εποπτεία 
των Σχολών ΣΕΚΑΜ. 

38. Έκδοση απόφασης για τη διενέργεια εξετάσεων 
υποψηφίων ειδικών μεταφορέων επιβατών και εμπο¬ 
ρευμάτων. 

39. Καθορισμό δυνάμεως βυτιοφόρων εκκενώσεων 
βόθρων, απόφαση για αύξηση μικτού βάρους Φ.Δ.Χ. αυ¬ 
τοκινήτου εκκενώσεων βόθρων και μετατροπής τους 
σε κοινού φόρτου. 

40. Έκδοση αποφάσεων αφαίρεσης αδειών κυκλοφο¬ 
ρίας και πινακίδων οχημάτων. 

41. Ανάκληση αδειών και αφαίρεση πινακίδων αυτοκι¬ 
νήτων Ι.Χ. και Δ.Χ. (Ν. 1959/91, ν. 2465/97). 

42. απόφαση προσωρινής λειτουργίας μεταφορικής 
επιχείρησης Φ.Δ.Χ. ή Λ.Δ.Χ. αυτοκινήτου στο όνομα των 
κληρονόμων λόγω θανάτου του μεταφορέα (π.δ. 346/01). 

43. Έκδοση απόφασης για τον καθορισμό ονομαστικού 
πίνακα υπαλλήλων για συμμετοχή στα Μικτά Κλιμάκια 
Ελέγχου Οχημάτων (ν. 3446/06). 

44. Συγκρότηση δευτεροβάθμιας ιατρικής επιτροπής 
ιατρικής εξέτασης υποψηφίων οδηγών και οδηγών. 

45. Συγκρότηση πρωτοβάθμιων και δευτεροβάθμιων 
επιτροπών πρακτικής εξέτασης υποψηφίων οδηγών και 
οδηγών για χορήγηση πιστοποιητικού επαγγελματικής 
ικανότητας μεταφοράς επιβατών και εμπορευμάτων. 

46. Συγκρότηση πρωτοβάθμιου και δευτεροβάθμιου 
πειθαρχικού συμβουλίου για εκδίκαση παραβάσεων 
εκπαιδευτών. 

47. Ανάκληση αδειών λειτουργίας σχολών οδηγών/ 
ΚΕΘΕΥΟ. 

48. Ανακλήσεις αδειών οδήγησης εκγυμναστών σχο¬ 
λών υποψηφίων οδηγών (58930/480/1999). 

49. Κάθε είδους απόφαση ανάκλησης προσωρινής 
ή οριστικής άδειας οδήγησης, καθώς και αποφάσεις 
ανάκλησης σχολών οδηγών και ανάκλησης αδειών εκ¬ 
παιδευτών. 

50. Συγκρότηση Επιτροπής εξεταστών για την πρα¬ 
κτική εξέταση υποψηφίων οδηγών και Επιτροπής κλή¬ 
ρωσης εξετάσεων (58930/480/1999). 

51. Συγκρότηση Επιτροπής διενέργειας εξετάσεων 
χορήγησης, αναθεώρησης, αντικατάστασης πιστοποι¬ 
ητικών ΑϋΒ (π.δ. 355/94). 

52. Έκδοση απόφασης για τη χορήγηση αδειών ίδρυ¬ 
σης και λειτουργίας σχολών επαγγελματικής κατάρτι¬ 


σης οδηγών οχημάτων μεταφοράς επικίνδυνων εμπο¬ 
ρευμάτων (Σ.Ε.Κ.Ο.Ο.Μ.Ε.Ε.). 

53. Έκδοση απόφασης για τη συγκρότηση επιτρο¬ 
πών για την εποπτεία και τον έλεγχο των σχολών 
Σ.Ε.Κ.Ο.Ο.Μ.Ε.Ε. 

54. Έκδοση απόφασης αφαίρεσης άδειας λειτουρ¬ 
γίας και αναστολής εκτέλεσης της καθώς και για τη 
συγκρότηση επιτροπής σφράγισης εγκαταστάσεων 
εξυπηρέτησης οχημάτων (πρατηρίων υγρών καυσίμων, 
πρατηρίων υγραερίου, μικτών πρατηρίων, σταθμών 
αυτοκινήτων, συνεργείων επισκευής οχημάτων, πλυ¬ 
ντηρίων - λιπαντηρίων αυτοκινήτων -σταθμών φορ¬ 
τοεκφόρτωσης εμπορευμάτων, σταθμών υπεραστικών 
αυτοκινήτων κ.λπ.). 

55. Έκδοση προγράμματος περιοδικών ελέγχων πρα¬ 
τηρίων υγρών καυσίμων. 

56. Έκδοση απόφασης για τη συγκρότηση επιτροπών 
διενέργειας περιοδικών επιθεωρήσεων και αυτοψιών 
ελέγχου εγκαταστάσεων εξυπηρέτησης οχημάτων 
(πρατηρίων υγρών καυσίμων, πρατηρίων υγραερίου, 
μικτών πρατηρίων, σταθμών αυτοκινήτων, συνεργείων 
επισκευής οχημάτων, πλυντηρίων - λιπαντηρίων αυτο¬ 
κινήτων - σταθμών φορτοεκφόρτωσης εμπορευμάτων, 
σταθμών υπεραστικών αυτοκινήτων κ.λπ.). 

57. Χορήγηση άδειας ίδρυσης και λειτουργίας ιδιωτι¬ 
κών Κ.Τ.Ε.Ο., καθώς και έκδοση απόφασης αφαίρεσης 
της άδειας, αν διαπιστωθεί ότι έπαυσαν να ισχύουν οι 
προϋποθέσεις με τις οποίες χορηγήθηκε και αναστολή 
εκτέλεσής της. 

58. Έκδοση απόφασης διενέργειας εξετάσεων για την 
απόκτηση πτυχίου ραδιοερασιτέχνη. 

59. Έκδοση απόφασης για τη για συγκρότηση επιτρο¬ 
πής ελέγχου καυσαερίων με την κινητή μονάδα «πεδίου» 
(ν. 2052/92 και π.δ. 383/95). 

60. Ανάκληση Δελτίων και αυτοκόλλητων σημάτων 
Τεχνικού Ελέγχου Οχημάτων. 

61. Πρόγραμμα πρόσκλησης οχημάτων για τεχνικό 
έλεγχο. 

62. Έκδοση απόφασης για τη συμμετοχή σε εκπαιδευ¬ 
τικό σεμινάριο των τεχνικών υπαλλήλων του Κ.Τ.Ε.Ο. 
(36528/3893/19.6.2004 έγγραφο Υ.Μ.Ε.). 

63. Η εξουσιοδότηση τεχνικών υπαλλήλων για την 
υπογραφή των Δελτίων Τεχνικού Ελέγχου Οχημάτων 
(Κ.Τ.Ε.Ο.). 

64. Αποφάσεις έγκρισης μετακίνησης εκτός έδρας και 
εντός ΠΈ. Μαγνησίας και Π.Ε. Σποράδων του Προϊστα¬ 
μένου της Διεύθυνσης. 

65. Αποφάσεις έγκρισης μετακίνησης εκτός έδρας 
για εκτέλεση υπηρεσίας εκτός της Π.Ε. Μαγνησίας και 
Σποράδων όλων των υπαλλήλων αυτής. 

Δ. Διεύθυνσης Δημόσιας Υγείας και Κοινωνικής Μέ¬ 
ριμνας 

Αρμοδιότητες που αφορούν το Τμήμα Περιβαλλοντι¬ 
κής Υγιεινής και Υγειονομικού Ελέγχου: 

1. Ανάκληση άδειας λειτουργίας καταστημάτων υγει¬ 
ονομικού ενδιαφέροντος. 

2. Ανάκληση αποφάσεων για κάτω των 3 ισοδύναμων 
ζώων (ΣταυλισμοΟ- 

3. Καθορισμός χρήσης επιφανειακών υδάτων. 

Αρμοδιότητες που αφορούν το Τμήμα Φαρμάκων και 

Φαρμακείων: 

1. Ανάκληση άδειας ίδρυσης Φαρμακείου ή Φαρμα¬ 
καποθήκης. 

2. Επιβολή διοικητικών προστίμων και διοικητικών 
κυρώσεων για παραβάσεις της Φαρμακευτικής νομο¬ 
θεσίας. 

3. Χορήγηση άδειας απουσίας Φαρμακοποιού πέραν 
των 2 μηνών. 

Αρμοδιότητες που αφορούν στον τομέα Υπηρεσιών 
και Επαγγελμάτων Υγείας: 

1. Ανάκληση άδειας ίδρυσης και λειτουργίας ιδιωτικής 
κλινικής. 

2. Επιβολή προστίμου - ποινών για παραβάσεις σε 
ιδιωτικές κλινικές. 

3. Ανάκληση άδειας ίδρυσης και λειτουργίας σε Μο¬ 
νάδες Χρόνιας Αιμοκάθαρσης. 

4. Επιβολή προστίμου - ποινών για παραβάσεις σε 
Μονάδες Χρόνιας Αιμοκάθαρσης εκτός νοσοκομείου. 

5. Ανάκληση πάσης φύσεως άδειας άσκησης επαγ¬ 
γέλματος. 

6. Ανάκληση πάσης φύσεως άδειας ίδρυσης και λει¬ 
τουργίας μονάδων Π.Φ.Υ. 

7. Ανάκληση άδειας - ίδρυσης - λειτουργίας: Καταστη¬ 
μάτων Οπτικών Ειδών και Φακών Επαφής, Φυσικοθερα- 
πευτηρίου, Αισθητικού Εργαστηρίου, Οδοντοτεχνικού 
Εργαστηρίου, Μονάδες Αδυνατίσματος και Διαιτολο- 
γικές Μονάδες και Διαιτολογικά Γραφεία. 

8. Επιβολή προστίμου - ποινών για παραβάσεις σε 
ιδιωτικά Διαγνωστικά εργαστήρια, Ακτινολογικά εργα¬ 
στήρια, Οδοντιατρεία, ιατρεία όλων των ειδικοτήτων 
(φορέων πρωτοβάθμιας φροντίδας υγείας). 

Αρμοδιότητες που αφορούν στον τομέα Διοικητικών 
Διαδικασιών: 

1. Η έγκριση μετακίνησης εκτός έδρας εκτός Νομού 
σε όλους τους υπαλλήλους της Διεύθυνσης Δημόσιας 
Υγείας και Κοινωνικής Μέριμνας, συμπεριλαμβανομένου 
και του Προϊσταμένου της Διεύθυνσης. 

2. Η επιβολή πάσης φύσεως προστίμων - ποινών που 
προβλέπονται από τις ισχύουσες διατάξεις που σχετί¬ 
ζονται με την λειτουργία της Υπηρεσίας μας. 

3. Οποιαδήποτε διοικητική πράξη και ενέργεια αφορά 
εισηγήσεις οικονομικού περιεχομένου. 

4. Οποιαδήποτε βεβαίωση αφορά οικονομικού περιε¬ 
χομένου αντικείμενο. 

5. Συγκρότηση πάσης φύσεως Επιτροπών όπως: 
α) ελέγχου ιδιωτικών Κλινικών, 

β) ελέγχου Μονάδων Χρόνιας Αιμοκάθαρσης, 
γ) ελέγχου Μονάδων Πρωτοβάθμιας Φροντίδας Υγεί¬ 
ας, 

δ) ελέγχου Εργαστηρίων Αισθητικής, 
ε) ελέγχου Μονάδων Αδυνατίσματος και Διαιτολογι- 
κών Μονάδων, 

στ) ελέγχου καταστημάτων Οπτικών Ειδών, 
ζ) ελέγχου Εργαστηρίων Φυσικοθεραπείας, 
η) ελέγχου Φαρμάκων - Φαρμακείων, 
θ) εξεταστική Επιτροπή Κουρέων - Κομμωτών και τε¬ 
χνίτη περιποίησης χεριών - ποδιών 
ι) για τη χορήγηση άδειας Ίδρυσης και λειτουργίας 
Φαρμακείων Φαρμακαποθηκών. 

Οι ανωτέρω υπ’ αριθμ. 4915/17-8-2011,17290/18-11-2011, 
3497/24-2-2012,19650/13-9-2011 και 7630/7-10-2011 απο¬ 
φάσεις μας ισχύουν κατά το μέρος που δεν αντίκεινται 
στην παρούσα. 


Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. αποφ. 11 (2) 

Τροποποίηση της υπ’ αριθμ. 64/2011 απόφασης σχετικά 
με την σύσταση του Ν.Π.Δ.Δ. με την επωνυμία Κοι¬ 
νωνικής Πρόνοιας - Αλληλεγγύης - Πολιτισμού και 
Παιδείας Δήμου Ερμιονίδας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΕΡΜΙΟΝΙΔΑΣ 

Έχοντας υπόψη: 

1. Τις διατάξεις του άρθρου 103 του ν. 3852/2010 (ΦΕΚ 
87/Α'/2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της», σε συνδυασμό με τις διατάξεις των άρθρων 239- 
240 του ν. 3463/2006 και του άρθρου 10 του Ν.4071/2012. 

2. Την υπ’ αριθμ. οικ. 4569/27-1-2011 εγκύκλιο υπ’ αριθμ. 
11 του ΥΠ.ΕΣ.Α.Η.Δ. «Θέματα συγχωνεύσεων και προσω¬ 
πικού Ν.Π.Δ.Δ. και επιχειρήσεων των Δήμων». 

3. Τη υπ’ αριθμ. οικ. 27871/18-5-2007 εγκύκλιο υπ’ αριθμ. 
33 του ΥΠ.ΕΣ.Δ.Δ.Α. 

4. Την υπ’ αριθμ. 64/2011 απόφαση του Δ.Σ. Ερμιονίδας, 
περί συγχώνευσης των Ν.Π.Δ.Δ. «Πνευματικό Κέντρο Δή¬ 
μου Κρανιδίου», «Δημοτική Βιβλιοθήκη Δήμου Κρανιδίου», 
«Παιδικός Σταθμός Δ. Κρανιδίου», «Παιδικός Σταθμός Δ. 
Ερμιόνης», «Πνευματικό Κέντρο Δ. Ερμιόνης», «Δημοτι¬ 
κή Βιβλιοθήκη Δ. Ερμιόνης Α. Γ κότσος» σε ένα Νομικό 
Πρόσωπο σύμφωνα με το άρθρο 103 του ν. 3852/2010» 
(ΦΕΚ 680/Β728-4-2011). 

5. Την με αριθμ. πρωτ. 2474/170/28-1-2013 απόφαση 
της Αποκεντρωμένης Διοίκησης Πελοποννήσου, Δυτι¬ 
κής Ελλάδας και Ιονίου Γενική Διεύθυνση Εσωτερικής 
Λειτουργίας Διεύθυνσης Διοίκησης - Οικονομικού ν. Αρ¬ 
γολίδας για τη νομιμότητα της απόφασης του Δ.Σ. υπ’ 
αριθμ. 11/2013, αποφασίζει ομόφωνα: 

Την τροποποίηση της υπ’ αριθμ. 64/2011 απόφαση του 
Δ.Σ. Ερμιονίδας περί συστατικής πράξης της ίδρυσης 
του Ν.Π.Δ.Δ με την επωνυμία «Νομικό Πρόσωπο Κοινωνι¬ 
κής Πρόνοιας - Αλληλεγγύης - Πολιτισμού και Παιδείας 
Δήμου Ερμιονίδας» (ΦΕΚ 680/Β728-4-2011 και υπ’ αριθμ. 
3511) στην παραγράφο που αφορά τη σύνθεση του Δι¬ 
οικητικού Συμβουλίου, όπως παρακάτω: 

1. Η διοίκηση θα απαρτίζεται από πέντε (5) αιρετούς 
εκπροσώπους οι δύο (2) θα προέρχονται από την μει¬ 
οψηφία. 

2. Δέκα (10) μέλη κάτοικοι ή δημότες που είναι χρήστες 
των υπηρεσιών του Ν.Π.Δ.Δ. με την επωνυμία «Νομικό 
Πρόσωπο Κοινωνικής Πρόνοιας - Αλληλεγγύης - Πολι¬ 
τισμού και Παιδείας» 

3. Ένας (1) εκπρόσωπος των εργαζομένων του Ν.Π.Δ.Δ 
εφόσον αυτό απασχολεί περισσότερους από δέκα (10) 
εργαζόμενους με σχέση εργασίας αορίστου χρόνου, 
στην περίπτωση αυτή οι δημότες - κάτοικοι που θα 
συμμετέχουν στο Δ.Σ θα είναι εννέα (9). 

4. Σε περίπτωση κατά την οποία η μειοψηφία δεν 
ορίσει σύμβουλους ή εκείνοι που έχουν οριστεί παραιτη- 

θούν, χωρίς να αντικατασταθούν, μετέχουν οι σύμβουλοι 
που προτείνονται από την πλειοψηφία. 

5. Οι ανωτέρω διορίζονται με απόφαση του Δημοτικού 
Συμβουλίου με ισάριθμα αναπληρωματικά μέλη. Με την ίδια 
απόφαση ορίζεται ο Πρόεδρος και ο Αντιπρόεδρος του Δ.Σ. 

6. Η θητεία των μελών του Διοικητικού Συμβουλίου 
είναι διετής και λήγει πάντοτε με την εγκατάσταση 
του νέου Διοικητικού Συμβουλίου. Αυτό ισχύει για την 
Δημοτική Περίοδο 2011-2014. Για την επόμενη Δημο¬ 
τική Περίοδο 2014-2019 η θητεία των μελών θα είναι 
2,5 χρόνια και θα λήγει πάντοτε με την εγκατάσταση 
Διοικητικού Συμβουλίου. 

Κατά τα λοιπά ισχύει η απόφαση ισχύει η υπ’ αριθμ. 
64/2011 απόφαση του Δ.Σ. Ερμιονίδας. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Ερμιονίδας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρανίδι, 16 Ιανουάριου 2013 

Ο Πρόεδρος 
ΑΝΑΣΤΑΣΙΟΣ ΛΑΜΠΡΟΥ 

-♦- 

Αριθμ. αποφ. 10 (3) 

Τροποποίηση της υπ’ αριθμ. 61/2011 απόφασης σχετι¬ 
κά με την σύσταση Σχολικής Επιτροπής Β/θμιας Εκ¬ 
παίδευσης. 

ΤΟ ΔΗΜΟΤΙΚΟ ΣΥΜΒΟΥΛΙΟ ΕΡΜΙΟΝΙΔΑΣ 

Έχοντας υπόψη: 

1. Τις διατάξεις του άρθρου 103 του ν. 3852/2010 (ΦΕΚ 
87/Α'/2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλι¬ 
κράτης», σε συνδυασμό με τις διατάξεις των άρθρων 
239,240, 243 του ν. 3463/2006 και του άρθρου 10 του 
Ν.4071/2012. 

2. Την υπ’ αριθμ. οικ. 4569/27-1-2011 εγκύκλιο υπ’ αριθμ. 
11 του ΥΠ.ΕΣ.Α.Η.Δ. «Θέματα συγχωνεύσεων και προσω¬ 
πικού Ν.Π.Δ.Δ. και επιχειρήσεων των Δήμων». 

3. Την υπ’ αριθμ. οικ. 27871/18-5-2007 εγκύκλιο υπ’ 
αριθμ. 33 του ΥΠ.ΕΣ.Δ.Δ.Α. 

4. Την υπ’ αριθμ.61/2011 απόφαση του Δ.Σ. Ερμιονί- 
δας, περί συγχώνευσης των Ν.Π.Δ.Δ. των υφιστάμενων 
Σχολικών Επιτροπών Δευτεροβάθμιας Εκπαίδευσης και 
σύσταση νέας Σχολικής Επιτροπής Δευτεροβάθμιας 
Εκπαίδευσης (ΦΕΚ 680/Β/28-4-2011). 

5. Την με αριθμ. πρωτ. 2513/175-23-1-2013 απόφαση 
της Αποκεντρωμένης Διοίκησης Πελοποννήσου, Δυτι¬ 
κής Ελλάδας και Ιονίου Γενική Διεύθυνση Εσωτερικής 
Λειτουργίας Διεύθυνσης Διοίκησης - Οικονομικού ν. Αρ¬ 
γολίδας για τη νομιμότητα της απόφασης του Δ.Σ. υπ’ 
αριθμ. 10/2013, αποφασίζει ομόφωνα: 

Την τροποποίηση της υπ’ αριθμ. 61/2011 απόφαση του 
Δ.Σ. Ερμιονίδας περί συστατικής πράξης της ίδρυσης 
του Ν.Π.Δ.Δ. με την επωνυμία «Σχολική Επιτροπή Δευ¬ 
τεροβάθμιας Εκπαίδευσης», (ΦΕΚ 680/Β'/28-4-2011) στην 
παράγραφο Γ', όπως παρακάτω: 

Η Σχολική Επιτροπή θα διοικείται από 15 μελές συμ¬ 
βούλιο το οποίο αποτελείται από δεκαπέντε (15) μέλη 
τακτικά και με ισάριθμα αναπληρωματικά μέλη, εκ των 
οποίων: 

1. Πέντε (5) αιρετοί εκ των δυο (2) ορίζονται από την 
μειοψηφία του Δημοτικού Συμβουλίου. 


2. Δύο (2) διευθυντές, εκ των πέντε αρχαιότερων, των 
σχολικών μονάδων, πρωτοβάθμιας εκπαίδευσης, αντί¬ 
στοιχα. 

3. Ένας (1) εκπρόσωπος από την Ένωση Γονέων και 
Κηδεμόνων Ερμιονίδας. 

4. Ένας (1) μαθητής από το Ιδμελές Συμβούλιο του 
Λυκείου Κρανιδίου 

δ.Έξι (6) δημότες που κατέχουν ανάλογη επαγγελματι¬ 
κή εμπειρία και τις απαραίτητες γνώσεις που συνάδουν 
με το σκοπό του Ν.Π.Δ.Δ.. 

Κατά τα λοιπά ισχύει η υπ’ αριθμ. 61/2011 απόφαση 
του Δ.Σ. Ερμιονίδας. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Ερμιονίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρανίδι, 16 Ιανουάριου 2013 

Ο Πρόεδρος 
ΑΝΑΣΤΑΣΙΟΣ ΛΑΜΠΡΟΥ 

-♦- 

Αριθμ. αποφ. 9 (4) 

Τροποποίηση της υπ’ αριθμ. απόφασης 60/2011 σχετι¬ 
κά με την σύσταση Σχολικής Επιτροπής Α'/θμιας 
Εκπαίδευσης. 

ΤΟ ΔΗΜΟΤΙΚΟ ΣΥΜΒΟΥΛΙΟ ΕΡΜΙΟΝΙΔΑΣ 

Έχοντας υπόψη: 

1. Τις διατάξεις του άρθρου 103 του ν. 3852/2010 (ΦΕΚ 
87/Α'/2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλι¬ 
κράτης», σε συνδυασμό με τις διατάξεις των άρθρων 
239,240, 243 του ν. 3463/2006 και του άρθρου 10 του 
Ν. 4071/2012. 

2. Την υπ’ αριθμ. οικ. 4569/27-1-2011 εγκύκλιο υπ’ αριθμ. 
11 του ΥΠΈΣ Α.Η.Δ. «θέματα συγχωνεύσεων και προσω¬ 
πικού Ν.Π.Δ.Δ. και επιχειρήσεων των Δήμων». 

3. Την υπ’ αριθμ. οικ. 27871/18-5-2007 εγκύκλιο υπ’ 
αριθμ. 33 του ΥΠ.ΕΣ.Δ.Δ.Α 

4. Την υπ’ αριθμ.6 0/2011 απόφαση του Δ.Σ. Ερμιονί- 
δας, περί συγχώνευσης των Ν.Π.Δ.Δ. των υφιστάμενων 
Σχολικών Επιτροπών Πρωτοβάθμιας Εκπαίδευσης και 
σύσταση νέας Σχολικής Επιτροπής Πρωτοβάθμιας Εκ¬ 
παίδευσης. (ΦΕΚ 680/Β728-4-2011). 

5. Την με αριθμ. πρωτ. 2515/176/23.01.2013 απόφαση 
της Αποκεντρωμένης Διοίκησης Πελοποννήσου, Δυτι¬ 
κής Ελλάδας και Ιονίου Γενική Διεύθυνση Εσωτερικής 
Λειτουργίας Διεύθυνσης Διοίκησης - Οικονομικού ν. Αρ¬ 
γολίδας για τη νομιμότητα της απόφασης του Δ.Σ. υπ’ 
αριθμ. 9/2013, αποφασίζει ομόφωνα: 

Την τροποποίηση της υπ’ αριθμ. 60/2011 απόφαση του 
Δ.Σ. Ερμιονίδας περί συστατικής πράξης της ίδρυσης 
του Ν.Π.Δ.Δ. με την επωνυμία «Σχολική Επιτροπή Πρω¬ 
τοβάθμιας Εκπαίδευσης», (ΦΕΚ 680/Β728-4-2011) στην 
παράγραφο Γ', όπως παρακάτω: 

Η Σχολική Επιτροπή θα διοικείται από 15 μελές συμ¬ 
βούλιο το οποίο αποτελείται από δεκαπέντε (15) μέλη 
τακτικά και με ισάριθμα αναπληρωματικά μέλη, εκ των 
οποίων είναι τα εξής: 

1. Πέντε (5) αιρετοί εκ των δυο (2) ορίζονται από την 
μειοψηφία του Δημοτικού Συμβουλίου. 

2. Δύο (2) διευθυντές, εκ των πέντε αρχαιότερων, των 
σχολικών μονάδων, πρωτοβάθμιας εκπαίδευσης, αντί¬ 
στοιχα. 

3. Εκπρόσωπος από τις Σχολικές Μονάδες των Νη¬ 
πιαγωγείων. 

4. Δύο (2) εκπρόσωποι από τους υφιστάμενους συλ¬ 
λόγους Γονέων και Κηδεμόνων κατά προτεραιότητα 
μεγέθους σχολικής μονάδας. 

5. Πέντε (5) μέλη κάτοικοι ή δημότες που κατέχουν 
ανάλογη επαγγελματική εμπειρία και τις απαραίτητες 
γνώσεις που συνάδουν με το σκοπό του Ν.Π.Δ.Δ. 


Κατά τα λοιπά ισχύει η υπ’ αριθμ. 60/2011 απόφαση 
του Δ.Σ. Ερμιονίδας. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου Ερμιονίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κρανίδι, 16 Ιανουάριου 2013 

Ο Πρόεδρος 
ΑΝΑΣΤΑΣΙΟΣ ΛΑΜΠΡΟΥ 

